** Ахметова Айнұр Орманқызы,**

МКҚК №48 «Ақ көгершін»,

балабақшасының **тәрбиешісі,**

Астана қаласы

**Бай еліндегі білім кеші. Қорытынды оқу қызметі**

(сайыс)

**Білімділік мақсаты**: Балалардың білімдерін: тіл байлығын, дүниетанымын, логикалық ойлау қаблеттерін сайыс барысында толық көрсете білуге жағдай жасау. Балалардың математика, сауат ашу, көркем әдебиет, жаратылыстану, драма бойынша алған білімдерін қорытындылау.

**Дамытушылық мақсаты:** Балалардың алған білімдерін өмірде қолдана білуге бейімдеу. Әр сұраққа ойлана жауап беруге дағдыландыру.

**Тәрбиелік мақсаты**: Балаларды сайыс барысында өз-өздерінің, достарының жауаптарын тыңдауға, сыйлауға, ұжым болып жұмыс істей білуге тәрбиелеу.

**Әдіс тәсілдер:** сұрақ-жауап, мнемотаблица, түсіндіру, әңгімелеу.

**Көрнекіліктері:** ертегі кейіпкерлері, жеті қазына суреттері, мнемотаблица, ребустар, математикалық таблица, буындар, қызғалдақтар.

|  |  |  |
| --- | --- | --- |
| **Іс-әрекет кезеңдері** | **Тәрбиешінің іс-әрекеті** | **Балалардың іс-әрекеті** |
| **Мотивациялық-қызығушылық** | «Сұлушаш» ертегісінен үзінді  Бай барлық білімді балаларды өзінің өткізетін білім кешіне шақырады.  Балалардың Сұлушаш әкесінің ұйымдастырған білім кешіне келулері. **Уәзірлер:** Ал, Келіңдер, келіңдер, Бір-біріңе еріңдер. Өздеріңді тексеріп, Кешке қатысып көріңдер.  **Амандасу рәсімі,шаттық шеңбері**  **Бай:** Балалар, сендер сондай әдеппен амандастыңдар, осы сендер қандайсыңдар, білгім келеді? | Балалар амандасады.  Шеңберде шаттық шеңберін орындайды  Қол ұстасып тұрайық!  Шаттық шеңбер құрайық  Біз білімпаз қазақ баласы  Сәлем – сөздің анасы. Үлкенге де сіз!  Кішшіге де сіз!  Әдеппенен сіздерге Бас иеміз біз!  Балалар тақпақпен жауап береді.  Осы біздер қандаймыз  Шұғылалы таңдаймыз  Ақылдымыз  Өнерліміз  Жанып тұрған шырақпыз! |
| **Ұйымдастыру**  **шылық-ізденушілік** | **Сұлушаш:** Балалар, сендер жеті қазына туралы білесіңдер ме?  Білсеңдер, маған үйретесіңдер ме?  Тәрбиеші: Балалар, біз білімімізді сайыс түрінде көрсетейік. Бізге жеті қазынаның әр суреттеріне сұрақтар жасырылыпты, соны шешіп Сұлушашты үйретейік.  Ендіше білім қуып сайыскерлер өтер деймін, бір басына білімі жетер деймін.  Бәсекеге түскен сайыскерлер кезектесіп, Таныстырып өздерін өтсе деймін. «Алғырлар» тобы таныстыру  «Білімділер »тобы таныстыру  **Алдымен миға шабуыл** жасайық. **(мозговой штурм)**  Қәзір жылдың қай мезгілі? / Көктем мезгілінде неше ай бар?  Көктем айларын атап шығады?  Бір аптада неше күн?  Апта күндерін атап беріндер?  Бүгін қай күн? / Бүгін сейсенбі. Бір тәулікте неше мерзім? /  Сайысымызды бастайық. Сайысымызды **бәйге** ойынымен байланыстырайық.  **Жүйрік ат**  1**-тапсырма**: «Көктем келді»  «Алғырлар» тобы көктем туралы жұмбақты шешіп класстер құрайды.  «Білімділер» көктем туралы мнемотаблицаны құрап сөйлетеді.  **Құмай тазы**  **2- тапсырма:** «Ертегі әлемі»  Ертегі киіпкерлерін сомдау.  Семантикалық картамен ертегілерге тиісті заттарды көрсету.  **Қыран бүркіт**  **3-тапсырма**: «Сауат ашу әлемі»  «Алғырларға» сұрақ   * Дыбыс дегеніміз не? * Дыбыс нешеге бөлінеді? * Сөзді буынға қалай бөлеміз? * Дауыссыз дыбыстар нешеге бөлінеді? * Жалпы әріптердің жиынтығы қалай аталады?   «Білімділер» тобына   * Әріп дегеніміз не? * Дауысты дыбыстар нешеге бөлінеді? * Дауыссыз, дауысты дыбыстар қалай айтылады? * Дауысты дыбыстарды қандай текшемен белгілейміз? * Сөйлем неден тұрады?   **Берен мылтық**  **4- тапсырма:** «Математика әлемі»  «Алғырлар» тобына   * Сандар көршілерін тап * Сандардың үлкен-кішісін таңбамен көрсет. * Ребусты шеш * Сандардың ретімен мақалды оқы * Сөз есеп   «Білімділер» тобына   * Жоғалған сандарды орнына қой * Анаграмманы шеш. * Ребусты шеш. * Үлкен-кіші таңбасымен көрсет. * Сөз есепті шығар   **Сұлу әйел**  **5-тапсырма.** «Шашылған буындар»  (сергіту сәті)  Балалар буындарды құрастырып сөйлем құрау және сол сөзге байланысты өлең жолымен сергіту сәтін жасау.  **Ілім білім**  **6- тапсырма**: «Жаратылыс және драм»  «Алғырлар» тобына  1) Пантомимо дегеніміз не?  2) Жарық дегеніміз не?  «Білімділер» тобына  1) Театрдағы тәртіп ережесін ата  2) Жанды, жансыз табиғат туралы түсіндір.  **Ер жігіт**  **7 -тапсырма**: «Жағдаятқа байланысты мақал айт»  Міне, жеті қазынамыз түгелденді, жеті қазыналарды бәріміз айтып шығайық.  **Бай:** Ой, бәрекелді, балалар, мен сендерге ырза болдым.  **Тәрбиеші:** Жеңістер мен жеңілістен тұратын,  Өмір күрес, жеткізе ме мұратын?  «Жеңбедім, жеңілдім» деп ренжіме,  Қатысу да бір жеңіс, жан болса егер ұғатын.  Бәйгеден бірінші келген топтың аты аталады.  **Бай:** Сүйкімді балғын бала шақ  Сендердікі болашақ  Озат болып оқыңдар  Ойға білім тоқыңдар.  Рахмет, балалар, Сұлушаш қызыма көп нәрсе үйреттіңдер, мен де сауатымды аштым хош сау болыңдар. | Білеміз  Үйретеміз  Назар аударады.  Ұраны: «Алғырлар » алға. Биіктерге самға  Біліміміз барда.  Жүреміз тек алда.  Ұраны: Асау тұлпар желдей ескен арыңды  Оқу менен еңбекке сал барыңды. Білім алып бүгін алтын ұяда, Ертең әлі шарықтаймыз биікте.  Қазір жылдың көктем мезгілі. /Көктем мезгілінде үш ай бар.  Наурыз,сәуір, мамыр  / бір аптада жеті күн.  /Дүйсенбі, сейсенбі, сәрсенбі, бейсенбі, жұма, сенбі, жексенбі.  Бір тәулікте төрт мерзім. Жұмбактар:  Аспанға жайып қойған,  Ақ мақтам ғайып болған.  (бұлт)    \* Ақ сандығым ашылды,  Ішінен жібек шашылды.  (күн)    \* Қыста киімін тастайды,  Көктемде киіне бастайды. (ағаш)    \* Гүлдер, гүлдер шоқ гүлдер,  Қызыл гүлдер, көк гүлдер.  Тұра берші ырғалып,  Тұра берші нұрланып.  Бұл өлең не туралы? (гүл)  \* Шарлап келіп даланы,  Үйіме – үйін салады. (қарлығаш)    \* Кішкене ғана бойы бар,  Айналдырып киген тоны бар. (қозы)    (мақта қыз, мыстан, мысық, қаңбақ шал)  Асық, қазан, айран, ұн  Дыбысты естиміз.  Дауысты дыбыс қанша болса сонша буын болады.  Үшке бөлінеді  Альфавит  Әріпті көзбен көреміз  Екіге  Кедергіге үшырап, кедергіге ұшырамай созылып.  Қызыл, көк  Сөздерден  Балалар экранда берілген тапсырмаларды орындайды.  «Біз-дің ба-ла-бақ-ша»  «Би би-ле-гім ке-ле-ді»  Балалар берілген сұрақтарға өз сөздерімен толық жауап береді.  Ұрлық түбі - қорлық.  Досы көпті -жау алмайды.т.б  Жүйрік ат, құмай тазы, берен мылтық, сұлу әйел, білім ғылым,ер жігіт.  Балаларға Сұлушаш өзі терген гүлдерінен сыйлайды бар балаға.  Сау болыңыз ата, Сұлушаш. |
| **Рефлексивті**  **түзету** | Жетекші сұрақтар арқылы сайыс қорытындыланады.  Балалар, сонымен сендерге байдың ауылындағы білім кеші ұнады ма?  Кім қандай әсер алды?  Кім өз білімін осы сайыста толық көрсете алмады? | Балалар жауабы.  Балалар сұрақтарға өз ойларымен жауап береді. Өлең жолын бәрі бірге айтады. |

**Күтілетін нәтиже:**

**Біледі:** Білім кешінде қойылған сұрақтардың жауабын толық біледі.

**Меңгереді:** Топпен қалай жұмыс жасау керектігін меңгерді.

**Игереді:** Алған білімді керек жерде қолдана білуді. Достарының білімдеріне баға беруді игерді.